PAGE  
2

PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Propunerii legislative pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune 
Propunerea legislativă pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, a fost transmisă Comisiei cu adresa nr. Plx 120 din 27 mai 2013 şi înregistrată la Comisie cu nr. 30/116/29.05.2013

Comisia pentru cultură, arte, mijloace de informare în masă a fost sesizată pentru dezbatere în fond, cu Propunerea legislativă pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune (Plx 120/2013), spre avizare fiind transmisă Comisiei pentru buget, finanţe şi bănci şi Comisiei juridice, de disciplină şi imunităţi. Până la data întocmirii raportului nu au fost primite avize din partea celor două comisii. 
În redactarea raportului, Comisia a ţinut cont de avizul favorabil, cu observaţii şi propuneri, nr. 405 din 17.05.2013, emis de Consiliul Legislativ. 

Prin obiectul de reglementare şi conţinutul său, propunerea legislativă face parte din categoria legilor organice. 

Comisia a dezbătut iniţiativa legislativă în şedinţa din data de 4 iunie 2013. 

Propunerea legislativă are ca obiect de reglementare completarea cu un alineat  a art.7 din Legea nr.41/1994 privind organizarea şi  funcţionarea Societăţii Române de Radiodifuziune şi Societăţii de Televiziune, republicată, cu  modificările şi  completările ulterioare, în sensul ca un procent de cel puţin 15% din veniturile încasate din publicitate să fie  folosite pentru realizarea de producţii audiovizuale proprii.

În conformitate cu prevederile art. 54 şi 55 din Regulamentul Camerei Deputaţilor, republicat, la lucrările Comisiei au participat, din partea Societăţii Române de Televiziune domnul Claudiu Săftoiu, preşedinte – director general şi domnul Demeter Andras Istvan, consilier, din partea Societăţii Române de Radiodifuziune, doamna Oltea Şerban Pârâu, membru al Consiliului de Administraţie  şi domnul Constantin Puşcaş director economic, iar din partea Ministerului Culturii, doamna Irina Cajal, subsecretar de stat.

La lucrările Comisiei au fost prezenţi 17 deputaţi, din totalul de 20 membri ai Comisiei. Raportul Comisiei a fost adoptat cu unanimitatea voturilor parlamentarilor prezenţi în sală în momentul votului.

Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, Comisia pentru cultură, arte, mijloace de informare în masă propune plenului adoptarea Propunerii legislative pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune (PL-x 120/2013), cu amendamentele anexate.

          PREŞEDINTE,



 SECRETAR,


           Gigel – Sorinel ŞTIRBU

   Florin-Costin PÂSLARU
                     Consilier parlamentar,                                                                 Consilier parlamentar,

                            Cristina DAN                                                                            Dan KALBER 

Amendamente admise
 la Propunerea legislativă pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
	Nr. Crt.
	Forma iniţiatorului
	Text propus de comisie
	Observaţii

	1
	Titlul legii: 

Lege pentru completarea Legii nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune  
	1. Titlul legii se modifică şi va avea următorul cuprins:

„Lege pentru completarea art. 7 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune” 
(Amendament propus de Comisie)
	Amendament de tehnică legislativă.

	2
	Articol unic – La articolul 7 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată în Monitorul Oficial al României, Partea I, nr. 636 din 27 decembrie 1999, cu modificările ulterioare, după alineatul (1) se introduce un alineat nou alin. (11), cu următorul cuprins:

	2. Articolul unic se modifică şi va avea următorul cuprins:

„Articol unic. – După alineatul (1) al articolului 7 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată în Monitorul Oficial al României, Partea I, nr. 636 din 27 decembrie 1999, cu modificările şi completările ulterioare, se introduce un nou alineat, alineatul (11), cu următorul cuprins:

   (Amendament propus de Comisie)
	       Amendament de tehnică legislativă

	3
	Art. 7. – 

„(11) – 15% din veniturile provenite din publicitate vor fi folosite pentru realizarea de producţii audiovizuale proprii.”
	„(11) – Societatea Română de Radiodifuziune şi Societatea Română de Televiziune vor folosi cel puţin 15%  din veniturile provenite din publicitate pentru realizarea de producţii audiovizuale proprii.”
(Amendament propus de Comisie)
	Pentru o mai clară formulare şi pentru introducerea posibilităţii folosirii extinse a veniturilor din publicitate.

           SECRETAR,

Gigel – Sorinel ŞTIRBU
                                              
          Florin-Costin PÂSLARU
                                                     Consilier parlamentar,                                                                                                                                     Consilier parlamentar,

                                                            Cristina DAN                                                                                                                                                  Dan KALBER

